ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๒๓ (พ.ศ. ๒๕๒๘)เรื่องกำหนดแบตเตอรี่ชนิดตะกั่ว - กรด เป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้แบตเตอรี่ชนิดตะกั่ว - กรด หมายความว่าอุปกรณ์ที่เป็นแหล่งกำเนิดพลังงานไฟฟ้าซึ่งมีลักษณะการทำงานโดยการเปลี่ยนพลังงานเคมีไปเป็นพลังงานไฟฟ้าและมีส่วนประกอบที่สำคัญ คือ เซลล์ที่ประกอบด้วยตะกั่ว ตะกั่วเจือหรือตะกั่วออกไซด์ เป็นอิเล็กโตรดและกรดกำมะถัน (Sulfuric acid) เป็นอิเล็กโตรไลด์ความจุ หมายความว่า ปริมาณไฟฟ้าเป็นแอมแปร์ - ชั่วโมงซึ่งแบตเตอรี่ที่ประจุไฟจนเต็มแล้ว สามารถคายออกมาได้ในอุณหภูมิ อัตราการคายไฟและแรงดันสุดท้ายตามที่กำหนดในมาตรฐานผลิตภัณฑ์อุตสาหกรรมว่าด้วยเรื่องแบตเตอรี่ชนิดตะกั่ว- กรดข้อ๒ประกาศนี้ไม่ใช้บังคับแก่แบตเตอรี่ชนิดตะกั่ว - กรด ที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑)แบตเตอรี่ชนิดตะกั่ว - กรดดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only(๒)แบตเตอรี่ชนิดตะกั่ว - กรดดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ที่ผลิตหรือขายหรือจัดหาหรือเก็บรักษาสินค้านั้นให้แก่ผู้ประกอบธุรกิจเพื่อการส่งออกข้อ๓ ให้แบตเตอรี่ชนิดตะกั่ว - กรดเป็นสินค้าที่ควบคุมฉลากข้อ๔ แบตเตอรี่ชนิดตะกั่ว - กรดที่จะนำออกขาย ต้องจัดให้มีฉลาก ปิด หรือติดไว้ที่ตัวแบตเตอรี่และต้องจัดให้มีเอกสารหรือคู่มือด้วยข้อ๕ ฉลากนั้นต้องใช้ข้อความเป็นภาษาไทยให้เห็นและอ่านได้ชัดเจน ข้อความในฉลากอย่างน้อยต้องมีสาระสำคัญดังต่อไปนี้(๑)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้า และสถานที่ประกอบการของผู้นำเข้าในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นคู่กรณีจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายใดรายหนึ่งแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)เลข อักษร หรือรหัสแสดงวัน เดือน และปีที่ผลิต(๔)ความจุ โดยระบุหน่วยเป็นแอมแปร์ - ชั่วโมง หรืออักษร Ah(๕)แรงดันไฟฟ้า โดยระบุหน่วยเป็นโวลต์ หรืออักษร Vข้อ๖เอกสารหรือคู่มือสำหรับแบตเตอรี่ชนิดตะกั่ว - กรด ต้องใช้ข้อความเป็นภาษาไทยข้อความในเอกสารหรือคู่มืออย่างน้อยต้องมีสาระสำคัญ ดังต่อไปนี้(๑)คำแนะนำการใช้แบตเตอรี่ชนิดตะกั่ว - กรด เช่นข้อปฏิบัติในการเตรียมแบตเตอรี่ก่อนใช้งาน การติดตั้ง การประจุไฟ เป็นต้น(๒)การบำรุงรักษาแบตเตอรี่ชนิดตะกั่ว - กรด เช่น การทำความสะอาดส่วนที่สำคัญการตรวจและเติมน้ำกลั่นเพื่อรักษาระดับของน้ำกรดให้อยู่ในระดับที่กำหนดการเก็บรักษาในระหว่างที่ไม่ได้ใช้งาน เป็นต้น(๓)ข้อควรระวังเกี่ยวกับการป้องกันอันตรายที่อาจเกิดขึ้นจากการใช้แบตเตอรี่ชนิดตะกั่ว- กรด เช่น การป้องกันไม่ให้แบตเตอรี่เกิดการระเบิดการป้องกันอันตรายจากน้ำกรดในแบตเตอรี่คำแนะนำให้ใส่เครื่องป้องกันตาขณะทำงานใกล้แบตเตอรี่ เป็นต้นรวมทั้งการปฐมพยาบาลในกรณีที่ได้รับอันตรายจากแบตเตอรี่ก่อนนำไปหาแพทย์ข้อ๗ ให้แบตเตอรี่ชนิดตะกั่ว - กรดที่นำเข้าในราชอาณาจักรเพื่อขายได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป๑ประกาศณ วันที่ ๓๐ กรกฎาคม ๒๕๒๘มาลดี วสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔๑ ราชกิจจานุเบกษาเล่ม ๑๐๒/ตอนที่ ๑๔๗/หน้า ๕๑๐๓/๑๕ ตุลาคม ๒๕๒๘